UzReport rossiyalik sharhlovchilarning havasini keltirdi, o‘g‘liga UzReport deb ism qo‘yishni niyat qilganlar ham bor

UzReport telekanali Angliya Premyer-Ligasi, Yevropa Chempionlar Ligasi va Yevropa Ligasi musobaqalaridan keyin Ispaniya La Ligasi o‘yinlari translyatsiyasi huquqini ham sotib olgandi. Bu esa rossiyalik mashhur sharhlovchilarning ham e’tiboridan chetda qolmadi.

Birinchi bo‘lib Anatoliy Bishovets akkaunti bu haqdagi xabarni ilova qilib, Rossiyaning mashhur “Match-TV” kanaliga o‘z salomini yo‘lladi.
Привет Матч ТВ! https://t.co/TAh4jrKMNM
— СВЕТОЧ (@AnatoByshovets) November 21, 2016
Keyinroq esa Denis Kazanskiy tilga kirib, “O‘zbekistonlik barcha do‘stlarimizni tabriklayman! Bugun ular Ispaniyani qarshi olishdi. UzReport uzoq kurashdi. Tasanno! Biz ham kutamiz va umid qilamiz”, — deb tvit yozdi.
Поздравляю всех друзей из Узбекистана!) Испания сегодня к ним пришла! @UzReport долго бился. Молодцы! P.S. мы тоже ждём и надеемся... https://t.co/I2eNDqugRk
— Kazansky Den (@kazanskyden79) November 21, 2016
Vasiliy Utkin ham diqqat-e’tiborini UzReport telekanaliga qaratmay keta olmadi.
ЗАВИСТЬ. https://t.co/l8q8ds1Q4U
— Василий Уткин?? (@radioutkin) November 21, 2016
Yuriy Rozanov o‘zbekistonlik hamkasblarini katta ish bilan muborakbod etdi, omad tiladi.

Aleksandr Shmurnov bir chetda qarab turishni istamadi.
Отличная новость для любителей футбола в Узбекистане. @UzReport покажет чемпионат Испании. https://t.co/aMZTNvfTDA Мы тоже надеемся!
— Александр Шмурнов (@AShmurnov) November 21, 2016
Georgiy Cherdansevning fikrlari yana-da yorqinroq bo‘ldi: “Sobiq Ittifoqdagilar orasida o‘zini har taraflama rivojlangan tomondan namoyish qila olayotgan telekompaniya va mamlakatlardan biri”.
O‘z vaqtida “Sport” telekanalida faoliyat olib borgan va futbol sharhlari orqali tanilgan Xayrulla Hamidov esa UzReportning La Ligani xarid qilgani oldida Rivaldo va Skolari kabi yulduzlarning Toshkentga tashrifidan ham o‘tib tushgani haqida yozdi.
УзРепортнинг ла лига хариди олдида бир пайтлари Сколари ва Ривалдоларни олиб келингани ҳолва бўлиб қолди-я:) Респект!
— Xayrulla Hamidov (@X_Hamidov) November 21, 2016
Quvonchidan ichiga sig‘mayotgan o‘zbekistonlik muxlislardan biri hazilaralash o‘g‘liga UzReport ismini berishi haqida yozdi.